b'\n_START_ARTICLE_\nHMS Zenith\n_START_SECTION_\nPalvelus\n_START_PARAGRAPH_\nHMS Zenith aloitti 22. joulukuuta vastaanottotestit ja varustamisen, ja niiden p\xc3\xa4\xc3\xa4tytty\xc3\xa4 se siirtyi Scapa Flow\xe2\x80\x99hun koulutettavaksi. Aluksen koulutus keskeytyi konehuoneessa havaitun vian vuoksi ja se m\xc3\xa4\xc3\xa4r\xc3\xa4ttiin Clydeen telakalle korjattavaksi. Telakalla ollessaan alus sai m\xc3\xa4\xc3\xa4r\xc3\xa4yksen siirty\xc3\xa4 Kauko-it\xc3\xa4\xc3\xa4n. Se palasi telakalta kes\xc3\xa4kuussa aloittaen koeajot, joiden p\xc3\xa4\xc3\xa4tytty\xc3\xa4 alus matkasi Scapa Flowhun jatkamaan koulutustaan. Hein\xc3\xa4kuussa alus l\xc3\xa4hti V\xc3\xa4limerelle, jossa sen koulutus jatkui. Elokuussa Japanin antauduttua aluksen siirto Kauko-it\xc3\xa4\xc3\xa4n peruutettiin._NEWLINE_Toisen maailmansodan p\xc3\xa4\xc3\xa4tytty\xc3\xa4 alus liitettiin 4. h\xc3\xa4vitt\xc3\xa4j\xc3\xa4laivueeseen, jossa se palveli aina vuoteen 1947 saakka. Se siirrettiin Chathamin reserviin. Alus oli huollettavana 1950 Tynen telakalla, josta valmistuttuaan se palasi reserviin. Alus sijoitettiin myyntilistalle ja se myytiin toukokuussa 1955 Egyptille.\n_START_SECTION_\nEgyptin laivastossa\n_START_PARAGRAPH_\nAlus huollettiin ja modernisoitiin Thornycroftin telakalla Woolstonissa vastaamaan Egyptin laivaston vaatimuksia. Se nimettiin El Fatehiksi, jonka j\xc3\xa4lkeen alus matkasi syyskuussa 1956 Egyptiin. Alus palasi 1963 Britteinsaarille modernisoitavaksi, mik\xc3\xa4 valmistui hein\xc3\xa4kuussa 1964. Alus palveli t\xc3\xa4m\xc3\xa4n j\xc3\xa4lkeen Egyptin laivastossa viel\xc3\xa4 15 vuotta ennen palveluksesta poistamistaan.'